Strikkekit med opskrift og garn Cora Top har bådhals med en smal mønsterkant, der strikkes i rib og hulmønster. Derudover er den helt enkel i glatstrik og med smalle ribkanter nederst samt langs ærmegabet. Cora Top strikkes oppefra. Ryg og forstykke er ens og har bådformet halsudskæring. De strikkes hver for sig til bunden af ærmegabet. Efter mønsterkanten strikkes vendepinde for at danne halsudskæringen. Senere tages ud i hver side til ærmegab. Når både ryg og forstykke er strikket til bunden af ærmegabet, slås masker op mellem ryg og forstykke, og toppen strikkes færdig rundt. Derpå strikkes masker op langs ærmegabet, og der strikkes en smal ribkant. Til slut sys skulderen sammen med få sting. Valg af størrelse Cora Top er tænkt til at have et bevægelsesrum på 0-5 cm. Her er den vist med et bevægelsesrum på 5 cm. Find din personlige overvidde ved at måle dig om brystet (eller overkroppens største mål). Se derefter på målene først i opskriften (dette er toppens færdige mål). Bevægelsesrum (positive ease) er forskellen mellem dit personlige mål og toppens mål. Er din overvidde f.eks. 94 cm, vil en str. M give dig et bevægelsesrum på 2 cm (96 cm – 94 cm = 2 cm). *Længden er målt midt bag, inkl. mønsterkanten. Størrelser (XXS) XS (S) M (L) XL (2XL) 3XL (4XL) 5XL Toppens mål Overvidde: (80) 84 (90) 96 (100) 110 (120) 130 (140) 150 cm Skulderbredde: (34) 34 (36) 36 (38) 38 (40) 42 (42) 44 cm Længde*: (46) 47 (47) 48 (49) 50 (51) 52 (53) 54 cm Vejledende pinde: Vejledende pinde Rundpinde 3 og 4 mm (40 og 80 cm). Strikkefasthed 20 m x ca. 29 p glatstrik = 10 x 10 cm på p 4 mm. Garn Sandnes Garn Line (53% bomuld, 33% viskose, 14% hør, 50 g = 110 m) STRIKKEKITTET INDEHOLDER: Opskrift trykt på kraftigt papir (XXS) XS (S) M (L) XL (2XL) 3XL (4XL) 5XL Line: (200) 200 (250) 250 (250) 300 (350) 350 (400) 450 g Ønsker du andre farver, kan du skrive dette i kommentarfeltet når du køber strikkekittet.
XXS, XS, S, M, L, XL, 2XL, 3XL, 4XL, 5XL
1015 Morning Mist, 3011 Almond, 3042 Café Au Lait (den lysebrune på fotos), 3161 Acorn, 3511 Powder Pink, 4372 Burgundy, 4353 Rustic Rose, 4335 Raspberry Cream, 4033 Blush Pink, 6531 Ice Blue, 6032 Blue Hydrangea, 6044 Regatta Blue, 5863 Blueprint, 9564 Matcha, 9062 Olive Green, 8521 Dusty Light Green, 2112 Soft Sunlight